ਕਹੀ ਨਾਲ ਪਹਾੜ ਕੱਟ ਕੇ 3 ਕਿਲੋਮੀਟਰ ਲੰਬੀ ਨਹਿਰ ਪੁੱਟਣ ਵਾਲਾ ਲੌਂਗੀ

ਇਸ ਕਰਕੇ ਇੱਥੇ ਦਾ ਨੌਜਵਾਨ ਵਰਗ ਰੋਜ਼ਗਾਰ ਲਈ ਦੂਜੇ ਸ਼ਹਿਰਾਂ ਵਿੱਚ ਹਿਜਰਤ ਕਰ ਰਿਹਾ ਹੈ। ਕੋਠਿਲਵਾ ਪਿੰਡ ਦੇ ਰਹਿਣ ਵਾਲੇ ਲੌਂਗੀ ਭੁਈਂਆ ਦੇ ਬੇਟੇ ਵੀ ਕੰਮ-ਧੰਦੇ ਦੀ ਭਾਲ ਵਿੱਚ ਘਰ ਛੱਡ ਕੇ ਚਲੇ ਗਏ ਹਨ। 

ਆਪਣੇ ਪਿੰਡ ਨਾਲ ਲੱਗੇ ਬੰਗੇਠਾ ਪਹਾੜ 'ਤੇ ਬਕਰੀਆਂ ਚਰਾਉਂਦਿਆਂ ਲੌਂਗੀ ਭੁਈਂਆ ਦੇ ਮਨ ਵਿੱਚ ਇੱਕ ਦਿਨ ਇਹ ਖ਼ਿਆਲ ਆਇਆ ਕਿ ਜੇਕਰ ਪਿੰਡ ਵਿੱਚ ਪਾਣੀ ਆ ਜਾਵੇ ਤਾਂ ਹਿਜਰਤ ਰੁੱਕ ਸਕਦਾ ਹੈ। ਫ਼ਸਲ ਉਗਾਈ ਜਾ ਸਕਦੀ ਹੈ। 

ਇਹ ਵੀ ਪੜ੍ਹੋ-

ਲੌਂਗੀ ਨੇ ਦੇਖਿਆ ਬਰਸਾਤ ਦੇ ਦਿਨਾਂ ਵਿੱਚ ਵਰਖਾ ਤਾਂ ਹੁੰਦੀ ਹੈ ਪਰ ਸਾਰਾ ਪਾਣੀ ਬੇਗੰਠ ਪਹਾੜ ਦੇ ਵਿਚਾਲੇ ਹੀ ਠਹਿਰ ਜਾਂਦਾ ਹੈ, ਉਨ੍ਹਾਂ ਨੇ ਇੱਥੋਂ ਇੱਕ ਰੌਸ਼ਨੀ ਦੀ ਆਸ ਦਿਖੀ। 

ਫਿਰ ਪਧਰੇ ਇਲਾਕੇ ਵਿੱਚ ਘੁੰਮ ਕੇ ਪਹਾੜ 'ਤੇ ਠਹਿਰੇ ਪਾਣੀ ਨੂੰ ਖੇਤ ਤੱਕ ਲੈ ਜਾਣ ਦਾ ਨਕਸ਼ਾ ਤਿਆਰ ਕੀਤਾ ਅਤੇ ਫਿਰ ਪਹਾੜ ਨੂੰ ਕੱਟ ਕੇ ਨਹਿਰ ਬਣਾਉਣ ਦੇ ਕੰਮ ਵਿੱਚ ਜੁਟ ਗਏ। 

ਇੱਕ, ਦੋ, ਤਿੰਨ ਨਹੀਂ ਨਾ ਹੀ 5 ਜਾਂ 10 ਸਾਲ, ਇਸ ਕੰਮ ਲਈ ਉਨ੍ਹਾਂ ਨੂੰ ਪੂਰੇ 30 ਸਾਲ ਲੱਗੇ ਅਤੇ ਲੰਬੀ ਮਿਹਨਤ ਤੋਂ ਬਾਅਦ ਉਨ੍ਹਾਂ ਨੂੰ ਪਹਾੜ ਦੇ ਪਾਣੀ ਨੂੰ ਪਿੰਡ ਤੱਕ ਪਹੁੰਚਾ ਦਿੱਤਾ। 

ਲੌਂਗੀ ਭੂਈਂਆ ਨੂੰ ਨਹਿਰ ਪੁੱਟਣ ਲਈ 30 ਸਾਲ ਲੱਗੇ

ਇਕੱਲੇ ਹੀ ਕਹੀ ਚਲਾ ਕੇ ਤਿੰਨ ਕਿਲੋਮੀਟਰ ਲੰਬੀ, 5 ਫੁੱਟ ਚੌੜੀ ਅਤੇ 3 ਫੁੱਟ ਡੂੰਘੀ ਨਹਿਰ ਬਣਾ ਦਿੱਤੀ। 

ਇਸੇ ਸਾਲ ਅਗਸਤ ਵਿੱਚ ਲੌਂਗੀ ਭੁਈਂਆ ਦਾ ਇਹ ਕੰਮ ਪੂਰਾ ਹੋਇਆ ਹੈ। ਇਸ ਵਾਰ ਦੀ ਬਰਸਾਤ ਵਿੱਚ ਉਨ੍ਹਾਂ ਦੀ ਮਿਹਨਤ ਦਾ ਅਸਰ ਦਿਖ ਰਿਹਾ ਹੈ। 

ਨੇੜਲੇ ਤਿੰਨ ਪਿੰਡਾਂ ਦੇ ਕਿਸਾਨਾਂ ਨੂੰ ਇਸ ਦਾ ਫਾਇਦਾ ਮਿਲ ਰਿਹਾ ਹੈ, ਲੋਕਾਂ ਨੇ ਇਸ ਵਾਰ ਝੋਨੇ ਦੀ ਫ਼ਸਲ ਵੀ ਉਗਾਈ ਹੈ। 

ਬੀਬੀਸੀ ਨਾਲ ਫੋਨ 'ਤੇ ਗੱਲ ਕਰਦਿਆਂ ਹੋਇਆ 70 ਸਾਲ ਦੇ ਲੌਂਗੀ ਭੁਈਂਆ ਕਹਿੰਦੇ ਹਨ, "ਅਸੀਂ ਇੱਕ ਵਾਰ ਮਨ ਬਣਾ ਲੈਂਦੇ ਹਾਂ ਤਾਂ ਪਿੱਛੇ ਨਹੀਂ ਹਟਦੇ।"

"ਆਪਣੇ ਕੰਮ ਤੋਂ ਜਦੋਂ-ਜਦੋਂ ਫੁਰਸਤ ਮਿਲਦੀ, ਉਸ ਵਿੱਚ ਨਹਿਰ ਕੱਟਣ ਦਾ ਕੰਮ ਕਰਦੇ ਸਨ। ਪਤਨੀ ਕਹਿੰਦੀ ਸੀ ਕਿ ਸਾਡੇ ਕੋਲੋਂ ਨਹੀਂ ਹੋ ਸਕੇਗਾ ਪਰ ਮੈਨੂੰ ਲਗਦਾ ਸੀ ਕਿ ਹੋ ਜਾਵੇਗਾ।"

ਨਵੇਂ ਮਾਊਂਟੇਨ ਮੈਨ ਦੇ ਨਾਮ ਨਾਲ ਚਰਚਾ

ਵੈਸੇ ਤਾਂ ਮਾਊਂਟੇਨ ਮੈਨ ਦੇ ਨਾਮ ਨਾਲ ਗਯਾ ਦੇ ਹੀ ਦਸ਼ਰਥ ਮਾਂਝੀ ਦੁਨੀਆਂ ਭਰ ਵਿੱਚ ਚਰਚਿਤ ਹਨ, ਜਿਨ੍ਹਾਂ ਨੇ ਪਹਾੜ ਕੱਟ ਕੇ ਰਸਤਾ ਬਣਾ ਦਿੱਤਾ ਸੀ। 

ਇਸ ਨਹਿਰ ਨਾਲ ਨੇੜਲੇ ਤਿੰਨ ਪਿੰਡਾਂ ਦੇ ਕਿਸਾਨਾਂ ਨੂੰ ਫਾਇਦਾ ਮਿਲ ਰਿਹਾ ਹੈ

ਪਰ ਹੁਣ ਲੌਂਗੀ ਭੁਈਂਆ ਨੂੰ ਨਵਾਂ ਮਾਊਂਟੇਨ ਮੈਨ ਕਹਿਣ ਲੱਗੇ ਹਨ। 

ਲੌਂਗੀ ਭੁਈਂਆ ਦੱਸਦੇ ਹਨ, "ਦਸ਼ਰਥ ਮਾਂਝੀ ਬਾਰੇ ਬਾਅਦ ਵਿੱਚ ਜਾਣਨ ਨੂੰ ਮਿਲਿਆ। ਜਦੋਂ ਠਾਨੀ ਸੀ ਉਦੋਂ ਨਹੀਂ ਜਾਣਦਾ ਸੀ।"

ਉਨ੍ਹਾਂ ਨੇ ਕਿਹਾ, "ਮੇਰੇ ਦਿਮਾਗ਼ ਵਿੱਚ ਕੇਵਲ ਇੰਨਾ ਹੀ ਸੀ ਕਿ ਪਾਣੀ ਆ ਜਾਵੇਗਾ ਤਾਂ ਖੇਤੀ ਹੋਣ ਲੱਗੇਗੀ। ਬਾਲ-ਬੱਚੇ ਬਾਹਰ ਨਹੀਂ ਜਾਣਗੇ। ਅਨਾਜ ਹੋਵੇਗਾ ਤਾਂ ਘੱਟੋ-ਘੱਟ ਢਿੱਡ ਭਰਨ ਲਈ ਤਾਂ ਹੋ ਜਾਵੇਗਾ।"

ਲੌਂਗੀ ਭੁਈਂਆ ਦੇ ਚਾਰ ਬੇਟੇ ਹਨ,... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਬਿਹਾਰ ਦੇ ਨਵੇਂ ਮਾਊਂਟੇਨਮੈਨ ਲੌਂਗੀ ਭੁਈਂਆ: ਪਹਾੜ ਕੱਟ ਕੇ 3 ਕਿਲੋਮੀਟਰ ਲੰਬੀ ਨਹਿਰ ਬਣਾ ਦਿੱਤੀ